Chaos toe Shosholoza Meyl-trein ontspoor in Vrystaat | Oranje Vrystaat
'n Video wat na die ongeluk geneem is toon hoe verskeie van die treintrokke aan die brand geslaan het terwyl ander omgeslaan het.
Tiaan Esterhuizen, wat een van die passasiers op die trein was toe die voorval gebeur het, het aan die media gesê die voorval het omstreeks 09:15 gebeur. Die trein was van Port Elizabeth na Johannesburg op pad en was volgepak met grootliks vakansiegangers.
"Ons het dadelik na ons familielede toe gehardoop en toe uit die trein gekom om te probeer uitvind wat gebeur het."
'n Plaaslike woordvoerder van die Shosholoza Meyl het bevestig dat sy op pad is na die toneel toe, maar het gesê sy is nie gemagtig om met die media te praat nie.